cyanic-selkie/wikianc huggingface dataset:
Maleku (språk)
Verb
Språket har to grader av futurum: nær framtid og fjern framtid. Begge dannes ved å legge et suffiks til det første ordet i setninga. Det er derfor ikke snakk om verbbøying, og verbet står alltid i irrealis når setninga makeres for futurum. Futurumsuffiksa er -to og -ta: na-tué-to («jeg skal dra (straks)»), na-tué-ta («jeg skal dra (om en god stund)»). Det fins også andre suffikser av samme type. Blant annet uttrykker suffikset -ma mulighet: ton-ma rricuánhe («jeg ville kunne ha sett det»). Suffikset -rra uttrykker usikkerhet: máto-rrá itonh («hvem veit om han/hun kommer»).
Maleku har ikke noe verb med betydninga «å ha». En slik betydning kan uttrykkes med en konstruksjon med verba anh («å være/eksistere») eller punh («å være/eksistere»): na-aúsi anh («jeg har en hund», bokstavelig «hunden min eksisterer»).
Sammensatte verbformer dannes ved å legge til et hjelpeverb etter hovedverbet. Et eksempel er en progressiv handling, altså noe som er i ferd med å skje, som indikeres ved å bruke hjelpeverbet unh («å gjøre»). Hjelpeverbet punh indikerer en varig handling i fortid.
Infinitiv dannes med suffikset -ca. Verb i infinitiv bøyes etter både subjekt og objekt, akkurat som andre verbformer, for eksempel i-poréte-ca («hans/hennes synge»). En setning som iporéteca maráláfarinhánhe kan oversettes med «hans/hennes sang er vakker».
Et verb i infinitiv fungerer ofte som en nominalfrase:
Aktiv transitiv setning:
Transitiv setning i antipassiv:
Postposisjoner
Maleku har postposisjoner; disse fungerer på samme måte som preposisjoner, med den forskjellen at de kommer etter en nominalfrase og ikke før. I maleku er postposisjonene suffikser. De fleste av dem kan også bøyes etter person, ved å bruke prefiksa fra den absolutive serien.
Postposisjon etter substantiv:
Postposisjon bøyd etter person:
Tallord
I maleku telles det i enheter på fem og fem, og det er tydelig at dette kommer av at det er fem fingre på ei hand. Tallordet for 10 (paquénepaquéne cúinh) betyr bokstavelig «begge hendene», 16 er paquénepaquéne cúinh ótinh anacachía, som betyr «begge hendene + fem + én», mens 20 er paquénepaquéne cúinh nalhóqui chá múri, som betyr «begge hendene og føttene mine også». Tallsystemet slutter med 29 (paquénepaquéne cúinh nalhóqui chá múri ótinh paquéquirrí, «begge hendene og føttene mine også + fem + fire»); etter dette fins det ikke flere tallord. I nyere tid har det imidlertid blitt nødvendig for malekuene å uttrykke større tall, og i disse tilfella blir de spanske tallorda brukt.
Syntaks
I maleku er ordstillinga forholdsvis fri, og det er kun enkelte restriksjoner. Det vanligste er at substantivet eller pronomenet som representerer ergativ, forekommer før verbet. Hvis substantivet eller pronomenet som indikerer absolutiv, også er til stede, må det i dette tilfellet alltid komme mellom ergativ og verbet. Dette gir konstituentrekkefølga ergativ–absolutiv–verbal. Hvis ergativ derimot opptrer etter verbet, er det ingen restriksjoner på hvor i setninga absolutiv kan forekomme. Siden substantiv heller ikke markeres for kasus i maleku, kan slike konstruksjoner føre til tvetydigheter:
Gale Robbins
Gale Robbins (født Betty Gale Robbins 7. mai 1921, død 8. februar 1980) var en amerikansk skuespillerinne og sangerinne.
Maleku (språk)
Syntaks
Relativsetninger kommer etter enhetene de modifiserer. De innledes med et relativt pronomen, for eksempel ó, som betyr «(den/det/de) som», eller óta, som betyr «når/da».
Gale Robbins
Biografi
Betty Gale Robbins ble født 7. mai 1921 i Chicago i Illinois. Hun fullførte high school i 1939, og startet en sangkarriere med Phil Levants band året etter. Etter å ha jobbet som modell og nattklubbsangerinne hadde hun sin filmdebut i In the Meantime, Darling i 1944. Hun spilte blant annet også i Calamity Jane.
Maleku (språk)
Skriftsystem
Malekuene har aldri benytta noen skrift for språket sitt. På 1970-tallet begynte enkelte lingvister å utvikle et skriftsystem basert på det latinske alfabetet, til bruk i forskningsartikler, utdanning og nedskriving av muntlige fortellinger. Alfabeter for maleku har blitt foreslått av Gudschinsky (1975) og Pike (1971), og Constenla Umaña har i stor grad fulgt deres anbefalinger i sine arbeider. Grunntanken hans er at bokstavene så godt det lar seg gjøre skal representere de samme lydene som bokstavene i det spanske alfabetet, ettersom alle malekutalende også snakker spansk.
Gale Robbins
Biografi
Senere fokuserte hun på TV og var vertinne for Hollywood House fra 1949 til 1950. I 1958 slapp hun albumet I'm a Dreamer, akkompagnert av Eddie Cano og hans orkester. Robbins døde 8. februar 1980 i Tarzana i Los Angeles av lungekreft.
Maleku (språk)
Skriftsystem
De forskjellige malekualfabetene benytter ingen spesialtegn, og lyder som ikke lar seg representere med en vanlig bokstav, representeres med digrafer (kombinasjon av to bokstaver). Den største uoverensstemmelsen mellom ulike versjoner av malekualfabetet er om skal skrives som <c> (før konsonant og vokalene a, o og u) og <qu> (før vokalene e og i), som i spansk, eller som <k>, som i det internasjonale fonetiske alfabetet. I denne artikkelen er den første løsninga brukt.
Vokalene representeres med sine respektive tegn i det internasjonale fonetiske alfabetet, som i spansk: <a>, <e>, <i>, <o> og. Konsonantene følger også den spanske ortografien i de tilfellene det fins en tilsvarende lyd, noe som innebærer at skrives som <j>,  som <y>,  som <rr> og  som <ch>. Lyden representeres med <f>, ettersom den lignende lyden  ikke forekommer i maleku. Bokstaven h brukes til å danne digrafer for lydene som ikke fins i spansk: skrives som <nh>, og  som <lh>. De øvrige konsonantfonemene representeres med samme bokstaver som i norsk.
Muntlig litteratur
Ettersom malekuene ikke har hatt noe skriftsystem, har språket deres heller ikke noen tradisjon for skriftlig litteratur. Imidlertid eksisterer det en rik muntlig fortellertradisjon på maleku, og en god del av denne tradisjonen kan klassifiseres som muntlig litteratur. Den første skriftlige informasjonen om muntlig litteratur på maleku finner man i en kronikk av Sapper fra 1899, og deretter i verker av Thiel (1927) og Céspedes Marín (1923, 1924). Fra og med 1980-tallet har Constenla Umaña publisert en rekke artikler om litteratur på maleku, samt boka Laca majifijica (1993), som inneholder malekuenes skapelsesberetning.
Malekuene deler inn den muntlige kommunikasjonen sin i to hovedgrupper: lhaíca maráma («ting som sies snakkende») og mauláca maráma («ting som sies syngende eller resiterende»). Hver av disse gruppene kan deles inn i ulike sjangere: den første gruppa omfatter blant annet sjangerne mausírrajáca maráma («samtaler»), marácunúca maráma («tradisjonelle samtaler»), mayupéca maráma («verbale dueller»), Tocú ajá majaíca maráma («bønner til gudene»), irícuje pujíca maráma («verbale krangler») og lhijí jó c' ipsiúca maráma («klaging mot månen»). Den andre hovedgruppa omfatter tre sjangere: porá maráma («magiske formler»), majuáqui urújecá maráma («åndelig opprustende formler») og poréteca maráma («sanger»). Ifølge Constenla Umaña kan sjangerne «tradisjonelle samtaler», «magiske formler» og «åndelig opprustende formler» umiddelbart regnes som litterære. Personer som mestra disse sjangerne, ble tradisjonelt regna som vise og spirituelt mektige, og ble kalt ó taiclhacá orróqui uráje («den som vet mye»). De tradisjonelle samtalene har hovedsakelig en didaktisk funksjon. Ved hjelp av disse videreformidles informasjon om tro, verdier og stammens historie. I tillegg kan også sangene og de verbale duellene regnes som litterære, selv om de tradisjonelt har mye mindre prestisje enn de tre andre nevnte sjangerne.
Den muntlige litteraturen på maleku har flere særtrekk. Disse omfatter parallellisme (gjentakelse av ett eller flere påfølgende vers), enderim, onomatopoetika, utstrakt bruk av sammenligninger, metaforer og direkte sitater, samt at teksten er inndelt i strofer og vers.
Teksteksempel
Det følgende tekstutdraget er starten på malekuenes skapelsesberetning, slik den er gjengitt i boka Laca majifijica («Jordas omforming»). Det handler om første gang gudene, som holder til ved hver sin elveende, møter hverandre. «Huset» er en metafor for verden.
Nini chíuja ní maráma anhé cocá,
ó atác acsufá maráma.
Iquí nán iquí ní juactené yáj ianhé,
Nharíne Cha Cónhe.
Tacá ú cájayá co yáj ianhé,
tan juactenéfa jué ipunhé,
iquí tacá yáj ianhé,
tacá ichújip.
Tacá juactenéfa ní co iptórinhé
ó Aóre Cha Cónhe.
Tacá ilhá yája ianhé,
Aóre Cha Cónhe yáj ianhé ú co.
Tacá rriquí:
«Mírriní pó mitonh?»
«Epéme jué ní curífa naunhéunhé, ta pó,
mírri mitonh?»
«Epéme jué ní curífa naunhéunh.»
Tacá ní maráma có iptórinhé
ó enéque atác acsufá maráma.
Chífa iptórica co rricuánhe, iquí:
«Jué ní maráma punh.»
Slik oppførte de seg ekstraordinært tidligere,
de som eksisterer av egen vilje.
Det sies, vel, det sies at først kom
Han ved Nharínes ende.
Og han kom til et stort hus,
og han ble virkelig den første til å være i det.
Det sies at han kom fram,
og deretter ble trøtt.
Og først drømte han om henne,
Hun ved Aóres ende.
Og deretter kom hun,
Hun ved Aóres ende kom til huset.
Og han sa til henne:
«Hvor kommer du fra?»
«Ikke kort tid har jeg eksistert, og du,
«Ikke kort tid har jeg eksistert.»
Og han drømte om dem,
de andre som eksisterer av egen vilje.
Alle så han i drømmen sin, han sa:
«De eksisterer virkelig.»
Vogt-ministeriet
Vogt-ministeriet er en vanlig betegnelse på den norske regjeringa i perioden fra 1856 til 1858. Det har navnet sitt etter Jørgen Herman Vogt, som var regjeringas fremste statsråd i denne perioden.
Fram til parlamentarismen blei innført i 1884, var det kongen som på egen hånd utnevnte statsrådene. Disse stillingene blei da lite politiske – og mer å regne som avansementsmuligheter for embetsmenn. Det var derfor ingen faste regjeringsskifter slik vi har i dag, men derimot hyppige skifter av departementssjefer. Dette blei forsterka av ordninga med ei statsrådsavdeling i Stockholm. Denne bestod av en statsminister og to statsråder. Disse to skulle skiftes ut årlig, og det blei dermed ofte flyttinger mellom Christiania og Stockholm og mellom departementa.
Ettersom både kongen og statsministeren stort sett var plassert i Stockholm, var det visekongen eller stattholderen som leda statsrådet i Christiania. Om ingen av disse posisjonene var besatt (eller vedkommende var fraværende), var det eldste statsråd som var regjeringas formann. Denne hadde den uoffisielle tittelen førstestatsråd.
Severin Løvenskiold var stattholder fra 27. februar 1841. Han blei meddelt avskjed 10. august 1855, men bestyrte embetet fram til 17. juni 1856. Regjeringa i siste del av hans stattholdertid (fra 1844) betegnes som Løvenskiold/Vogt-ministeriet. Den påfølgende perioden er så Vogt-ministeriet. Dette avsluttes 17. desember 1858, da Frederik Due gikk av som statsminister og blei erstatta av Georg Christian Sibbern. Den etterfølgende regjeringa kalles Sibbern/Birch/Motzfeldt-ministeriet.
Under Vogt-ministeriet var det ei såkalt interimsregjering (den tredje i unionsperioden):
Departementsinndeling
Regjeringsavdelinga i Christiania bestod i denne perioden av følgende departement:
Visekonger og stattholdere
Severin Løvenskiold satt som stattholder fram til 17. juni 1856. Etter dette var stattholderembetet aldri besatt. Det blei formelt avvikla i 1873.
Kronprins Carl Ludvig Eugène tiltrådte som visekonge 17. juni 1856. Han satt i embetet til 22. juni 1857. Embetet blei aldri mer besatt, og det blei formelt avvikla i 1891.
Etter 22. juni 1857 var det alltid førstestatsråden som leda det norske statsrådet.
Statsministre og statsråder
I nedstående tabell betyr «Stockholm» statsråd ved statsrådsavdelinga i Stockholm. (+) indikerer at vedkommende leda to departement. «Forrige» betyr at han hadde samme posisjon mot slutten av Løvenskiold/Vogt-ministeriet. «Neste» betyr at vedkommende fortsatte i samme posisjon i Sibbern/Birch/Motzfeldt-ministeriet.
«Vikarer» under interimsregjeringa
Følgende var tilforordna som statsråder ved regjeringskontoret i Christiania, mens en del departementssjefer der var medlemmer av interimsregjeringa i Stockholm:
14.–24. september 1857
Statssekretærer
Sekretærpostene var heile perioden besatt av følgende:
Tavleøya
Tavleøya er ei øy som utgjør en del øygruppen Sjuøyane helt nord på Svalbard. Øya ligger 1 km vest for nordspissen av Phippsøya, nord av Nordaustlandet, i Gustav V Land. Den er adskilt fra Phippsøya av det ca 1 km brede Marmorsundet. Som resten av Sjuøyane inngår Tavleøya i Nordaust-Svalbard naturreservat.
Arealet av øya er omkring 0,5 km².
Kevin Hulsmans
Kevin Hulsmans (født 11. april 1978 i Lommel) er en profesjonell belgisk landeveissyklist. Han sykler for Farnese Vini Selle Italia‎.
Meritter
1999
2002
Torill Skytte
Torill Skytte (tidligere Hagesæther) (født 11. mai 1982) er en norsk sjakkspiller. Hun er født og oppvokst på Karmøy, men er nå bosatt i Danmark. Hun er gift med den danske sjakkspilleren Rasmus Skytte.
Lea Einfalt
Lea Einfalt (født 19. mai 1994 i Ljubljana) er en slovensk langrennsløper og skiskytter, som representerer TSK Triglav Kranj.
Castelnuovo di Garfagnana
Castelnuovo di Garfagnana er en kommune i provinsen Lucca i den italienske regionen Toscana. Den ligger der hvor Sechio- og Turrite-elvene møtes, og grenser til kommunene Camporgiano, Careggine, Fosciandora, Gallicano, Molazzana og Pieve Fosciana.
Torill Skytte
Hun spilte på det norske landslaget i sjakk-OL i 2006, og hun har også representert Norge i blant annet ungdoms-VM og EM for kvinner.
EM på skøyter 1954, menn
EM på skøyter 1954, herrer ble avholdt på Eisstadion i Davos, Sveits den 6. og 7. februar 1954 med 43 deltagere fra 13 nasjoner.
Torill Skytte
I Juniorklassen i NM i sjakk i Kristiansund i 2001 vant hun over Magnus Carlsen. Hun er dermed en av få spillere som har slått Magnus Carlsen i et mesterskapsparti.
EM på skøyter 1954, menn
Kees Broekman var tittelforsvarer fra Hamar året før. Boris Sjilkov ble europamester.
Lea Einfalt
Einfalt deltok under Junior-VM på ski 2011 i Otepää, hvor hun endte på 72.-plass i 5 km fri teknikk og 6.-plass i stafett. To uker senere tok Einfalt sølvmedalje i 5 km klassisk under European Youth Olympic Festival i Liberec.
Hun ble tatt ut i den slovenske troppen til Vinter-OL for ungdom 2012 i Innsbruck, hvor Einfalt tok bronse i 5 km klassisk bak russiske Anastasija Sedova og lagvenninnen Anamarija Lampič. To dager senere under sprinten kom hun helt til finalen, men ble der slått av norske Silje Theodorsen som tok gullmedaljen, mens Einfalt endte sist på en 6.-plass.
Under Junior-VM på ski 2012 i Erzurum endte hun på 13.-plass i 5 km klassisk, men tok to dager senere sølvmedaljen i 10 km skiathlon bak lagvenninnen Nika Razinger. Hun avsluttet mesterskapet med å gå Slovenia inn til bronsemedalje på stafetten, på lag med Anja Eržen, Anamarija Lampič og Razinger.
Fritz Wepper
Faren var jurist og ble meldt savnet i Polen i 1945. Som niåring spilte Wepper i barnesendinger i Bayerischer Rundfunk og debuterte på teater i 1952 i stykket Peter Pan. Ved 15 års alder var han blitt en rødhåret barnestjerne og spilte i eventyrfilmen Tischlein deck dich. 17 år gammel spilte han i kinofilmen Die Brücke av Bernhard Wicki.
Sin første utmerkelse, Filmband in Gold, ble han tildelt i 1964 for sin rolle i filmen Kennwort... Reiher.
Mest kjent er Wepper for rollen som «Harry Klein» i fjernsynsserien Der Kommissar (1968–1974) og Derrick (1974–1998). I den første fjernsynsserien var han assistenten til kommissær Keller og i den andre til kriminalinspektør Derrick.
I 1972 spilte han i musikalfilmen Cabaret sammen med blant annet Liza Minnelli. Filmen mottok flere Oscar-priser. Wepper hadde allerede kontrakt i Tyskland og satset derfor ikke på en videre karriere i Hollywood.
Wepper giftet seg i 1979 med Angela von Morgen (født 11. november 1942), som tidligere var gift med prins Ferfried von Hohenzollern. Sammen har de datteren Sophie-Margarita, som også er skuespiller.
Wepper hadde i 2007 en gjesterolle i Otto Jespersens serie Rikets røst på TV 2, der han hadde en føljetong kalt «Harry Klein informerer de unge om samfunnets skyggesider».
Lea Einfalt
Einfalt ble tatt ut i den slovenske troppen til Ski-VM 2013 i Val di Fiemme, der Einfalt endte på 62.-plass i 10 km fri teknikk. Hun debuterte 10 måneder senere i verdenscupen i langrenn under 15 km fri teknikk i Davos, hvor hun 14. desember 2013 endte på en 54.-plass; 4.17,5 bak vinneren Marit Bjørgen.
Fritz Wepper
På samme måte som Horst Tappert har også Fritz Wepper ofte vært i Norge, blant annet på elgjakt. I 2014 hadde Wepper en rolle i kortfilmen Gamle Venner som er spilt inn på Hove i Arendal. Der kjørte de en Trabant 601.
Lea Einfalt
To år senere, under Ski-VM 2015 i Falun, startet Einfalt med en 35.-plass i 15 km skiathlon og fulgte opp med en 26.-plass i 10 km fri teknikk. Mesterskapet ble avsluttet hun med å gå Slovenia inn til en 10.-plass på stafetten, på lag med Anamarija Lampič, Katja Višnar og Nika Razinger.
Castelnuovo di Garfagnana
Castelnuovo di Garfagnana omfatter 28 km² og har ca. 6 000 innbyggere (2004).
Frazioni
Castelnuovo di Garfagnana omfatter følgende frazioni:
Antisciana, Cerretoli, Colle, Gragnanella, La Croce, Metello, Monteperpoli, Monterotondo, Palleroso, Rontano, Stazzana, Torrite
Info-Rama
Betongbygget med skalltaket, tegnet av arkitekt Guttorm Bruskeland, ble reist som produksjonshall for Radionette A/S, og sto ferdig til innflytting i 1968. Kappehvelv i betong over søyleløs hall var i sin tid en takkonstruksjon som vakte oppsikt i vide kretser for sin spennvidde.
I 1980 etablerte Info-Rama seg i bygget med lukkede messer, og bygget i 1984 hotellet ved siden av i postmodernistisk stil. Hotellet ble koplet sammen med den tidligere fabrikken under bakken.
Info-Rama-bygget ble bygget sammen med Sandvika Storsenter under utvidelsen av senteret i 2007. Bygget ligger i den sørligste delen av storsenteret og huser Lefdal Elektromarked, XXL og konferansesenter, nattklubb og selskapslokaler til Thon Hotel Oslofjord.
Shannon Rutherford
Shannon Rutherford er en rollefigur i den amerikanske TV-serien Lost.
Figurinformasjon
Shannon er Boones stesøster. Før ulykken var hun en tid au pair, senere bodde hun sammen med samboeren sin Bryan i Sydney. Boone reiste til Australia for å betale Bryan for å gi slipp på henne – noe han hadde gjort med flere av kjærestene hennes tidligere. Men han visste ikke at Shannon var klar over dette selv, og at det hele var en plan for å lure ham. Etter at Boone ble lurt, lurte Bryan igjen Shannon og forlot henne med pengene i egne lommer. Hun hadde sex med Boone natta før de dro fra Australia. Shannon har etter hvert begynt å utvikle et kjærlighetsforhold med Sayid.
Se også
Personatges de Lost Huvudroller i Lost
Hugh Grosvenor, 1. hertug av Westminster
Hugh Grosvenor (født 13. oktober 1825 i Eaton Hall i Cheshire i England, død 22. desember 1899) var den første hertugen av Westminster. Før han fikk tittelen hertug i 1874 var han marki av Westminster. Han var sønn av Richard Grosvenor, 2. marki av Westminster og Lady Elizabeth Mary Leveson-Gower.
Hans første kone var Lady Constance Gertrude Leveson-Gower, datter av George Sutherland-Leveson-Gower, 2. hertug av Sutherland og Lady Harriet Elizabeth Georgiana Howard; de giftet seg 28. april 1852. Hans andre kone var Hon. Katherine Caroline Cavendish, datter av William George Cavendish, 2. Baron Chesham og Henrietta Frances Lascelles; de giftet seg 29. juni 1882.
Han fikk hertugtittelen i 1874 og er med det den siste personen som har blitt gitt den høyeste tittelen i den britiske adelen uten å ha hatt nær tilknytning til kongefamilien.
Marjus Dam
Han vokste opp i Tórshavn som sønn av maskinist Oluf Dam og ekspeditrise Dorthea Johannesen, begge fra Sandavágur. Etter Føroya Studentaskúli studerte han medisin ved Århus Universitet. Deretter kom han tilbake til Færøyene som hjelpelege ved Landssjúkrahúsið og som vikarierende kommunelege i Tórshavn, på Sandoy og i Klaksvík. Han giftet seg i 1984 med sogneprest Inga Poulsen fra Miðvágur. I 1992 ble Dam kommunelege på Vágar.
I 1998 ble han for første gang nominert til Lagtinget fra Vágar av Sambandsflokkurin, etter å ha engasjert seg for veiforbindelsen over Vestmannasund. Dam var innvalgt på Lagtinget fra 1998 til 2008, og møtte fast for sosialminister Rósa Samuelsen fra 2008 til 2011. Dam har sittet i Lagtingets velferds-, kultur- og justiskomiteer.
Acropolis thalia
Utseende
En middelsstor, brun sommerfugl. Vingene har et hvitt tverrbånd som går over både for- og bakvingen.
TotalEnergies
TotalEnergies SE (nyse: TTE) er et fransk oljeselskap etablert i 1924, som er et av de fire største oljeselskapene i verden, sammen med Royal Dutch Shell, BP og ExxonMobil.
Mary Morris
Mary Morris (født 13. desember 1915, død 14. oktober 1988) var en engelsk skuespiller. Hun var en hardtarbeidende skuespiller i England i over fire tiår, hovedsakelig i teater, men gjorde siden også mye arbeid for fjernsyn og tidvis også for film. I henhold til avisen The New York Times hadde hun en tynn og spinkel skikkelse, var mørkladen i huden og med store, uttrykksfulle øyne, og en dyp og mektig stemme.
TotalEnergies
Selskapet har sitt hovedkvarter i Paris og utgjør del av aksjeindeksen CAC 40. Aksjen er også notert på New York-børsen. De opererer i 130 land og har 96 000 ansatte.
Mary Morris
Hun bør ikke forveksles med en amerikansk skuespiller av samme navn.
TotalEnergies
Statens pensjonsfond eier pr. 2005 0,18 % av aksjene i selskapet. I 2004 eide fondet 0,68 % av aksjene men solgte flere av dem etter anbefaling fra etikkrådet. Dette skyldes selskapets virksomhet i Myanmar.
Sébastien Rosseler
Sébastien Rosseler (født 15. juli 1981 i Verviers) er en profesjonell belgisk landeveissyklist.
Mary Morris
Biografi
Morris ble født på Suva i Fiji som datteren til botanikeren Herbert Stanley Morris og hans hustru Ena de Creft-Harford. Hun tok sin skuespillerutdannelse ved Royal Academy of Dramatic Art.
Askim & Spydeberg Sparebank
Askim & Spydeberg Sparebank er en sparebank som ble til 1. april 2015 som et resultat av fusjonen mellom Askim Sparebank (stiftet 1888) og Spydeberg Sparebank (stiftet 1855).
Banken har hovedkontor i Askim og har avdelingskontor i Ski, Skiptvet, Spydeberg og Ås.
TotalEnergies
Historikk
Etter første verdenskrig ville den franske statsministeren Raymond Poincaré opprette et eget fransk oljeselskap, i stedet for å samarbeide med Shell. Ernest Mercier, som hadde studert elektrisk industri ved École polytechnique i Paris, samlet støtte fra 90 banker og selskaper til å starte Compagnie française des pétroles (CFP) i mars 1924.
Mary Morris
Biografi
Hun hadde sin scenedebut tyve år gammel i Lysistrata på Gate Theatre i London i 1936. I 1943 spilte hun Anna Petrovitch i krigsfilmen Undercover som konen til en serbisk geriljaleder. Hun spilte professor Madeleine Dawnay i science-fiction-dramaet for TV kalt A for Andromeda, og dens oppfølger The Andromeda Breakthrough, og kvinne Nummer To i episoden «Dance of the Dead» av The Prisoner (1967).
Hun opptrådte også i Doctor Who i 1982 i episoden «Kinda» hvor hun framstilte sjamanen Panna og hennes motpart var Peter Davison. Andre fjernsynsopptredener omfattet grevinne Vronsky i Anna Karenina (1977, PBS), den makbre, gamle slektningen i Walter De La Mare-fortellingen Seaton's Aunt (1983, PBS), og den formidable matriarken i Police at the Funeral (1989, PBS).
TotalEnergies
Historikk
I desember 2022 sendte de frivillige organisasjonene Friends of the Earth, Survie og fire ugandiske frivillige organisasjoner oljekonsernet for retten og anklaget de for å ha brutt loven om store franske selskapers årvåkenhetsplikt når det gjelder menneskerettigheter og miljø.
Mary Morris
Biografi
Hun spilte Peter Pan ved to anledninger; en gang på scenen som sigøynergutten, og en gang som Nummer To ved å kle seg ut som ham i en maskerade.
Hun døde av hjertesvikt den 14. oktober 1988 i Aigle i Sveits.
Vesle Tavleøya
Arealet av øya er om lag 0,3 km² og høyeste punkt er Herbertfjellet på 275 moh.
Omkring 100 m nord for Vesle Tavleøya ligger Rossøya, som er den nordligste øya på Svalbard, og derved i Norge.
Masmo tunnelbanestasjon
Masmo tunnelbanestasjon er en stasjon på Stockholms tunnelbane. Den ligger i Vårby i Huddinge kommune.
Stasjonen trafikkeres av T-bane 2 (rød linje), og den ble tatt i bruk 1. oktober 1972. Den ligger mellom stasjonene Fittja og Vårby gård.
Det er en underjordisk stasjon i fjellrom, 20–45 meter under bakken.
Eksterne lenker
Masmo
Nelsonøya
Nelsonøya er ei øy som utgjør en del øygruppen Sjuøyane helt nord på Svalbard. Øya ligger 1 km sørvest for Parryøya, nord av Nordaustlandet, i Gustav V Land. Den er en del av Nordaust-Svalbard naturreservat.
Arealet av øya er omkring 0,1 km².
Sylta (Uppland)
Sylta er et boligområde i Upplands-Bro kommune i Stockholms län i landskapet Uppland i Sverige. Fram til 2005 var Sylta et eget tettsted med 763 innbyggere. I 2010 var Sylta vokst sammen med og inngikk i tettstedet Kungsängen.
Celduin
Celduin eller Rinnrisla er en fiktiv elv fra J.R.R. Tolkiens Midgard. Celduin er omtrent 600 Númenóreanske mil lang, og renner fra Ensomfjellet mot sør til Langsjø hvor den renner sammen med Skogstrømmen som kommer fra Gråfjellene og hele veien gjennom Myrkskog. Derfra renner den videre mot sør gjennom Rhovanion, men svinger mer og mer mot øst og møter elva Carnen og de fortsetter sammen ned mot den store innlands sjøen Rûhnhavet, forbi Dorwinion.
Det er ikke helt klart hva navnet på denne elva er etter at den flyter sammen med Carnen, men mange kart forteller at Carnen er navnet på disse elvene etter at de flyter sammen. Selv om dette området ikke var satt på kartet av Tolkien må Celduin og Carnen ha dratt forbi mange små landsbyer og byer, som menn fra Dale og Esgaroth handlet med, hvis de bodde lenger ned langs elva.
Hydrografia Śródziemia
Brunna
Brunna er et tettsted i Upplands-Bro kommune i Stockholms län i landskapet Uppland i Sverige. I 2010 hadde tettstedet 3 925 innbyggere.
Hestesport under Sommer-OL 2008 – Dressur lag
Lagkonkurranse i dressur under Sommer-OL 2008 fant sted mellom 13. og 14. august, ved Hong Kong Sports Institute i Hongkong. Konkurransen gikk ikke i Beijing og Kina, siden Kina har strengere lover om innførsel av dyr.
Novellefilm
Novellefilm er et fiksjonelt filmformat som ofte varer mellom 20 minutter og en time. Navnet kommer fra den litterære sjangeren, som oftest er av relativt kort lengde.
Celebrant (andre betydninger)
Celebrant er
Lista di fiumi della Terra di Mezzo
Nakenprat
Nakenprat er et norsk erotisk nettforum som gjennom årene er blitt diskutert i diverse media på grunn av tvil om lovlighet og ulovlig bruk av kjendisbilder. Dette toppet seg 15. september 2008 da det var forsideoppslag i VG om pornoprinsen fra Bergen som stod bak nettstedet. Nettstedet blir beskrevet som Norges største pornografiske nettsted med flere hundre tusen registrerte brukere. Politiet kom fram til at de ikke ville etterforske Bjørn-Endre Andersen, som drev nettstedet Nakenprat. Avsløringen av eier av Nakenprat ga Skupdiplom til journalistene, men VG har også blitt kritisert for sin kampanje mot nakenprat. Nettstedet har også startet sin egen erotiske nettbutikk samt streamingtjeneste for pornofilmer.
Nakenprat stenget sitt forum Juni 2022.
Den internasjonale holocaustdagen
Den internasjonale holocaustdagen er en årlig internasjonal minnedag over holocaust, de tyske nazistenes folkemord på jøder før og under andre verdenskrig, opprettet etter FNs sikkerhetsråds resolusjon 60/7 11. november 2005. Dagen blir markert 27. januar til minne om samme dato i 1945, da styrker fra Den røde armé fra Sovjetunionen frigjorde de rundt 7,000 tilbakevendte og overlevende fangene i den største konsentrasjonsleiren Auschwitz-Birkenau i det tyskokkuperte Polen.
Resolusjonen oppfordrer alle medlemslandene å markere minnet etter holocaustofrene og oppfordrer til å inkludere historie om holocaust i de ulike utdanningsprogrammene for å hindre at det samme skjer igjen.
I Tyskland
Minnedagen over holocaust er en nasjonal minnedag (') i Tyskland, kalt ' (Minnedagen over nasjonalsosialismens ofre). Den ble opprettet i en proklamasjon av den tyske presidenten Roman Herzog 3. januar 1996, og satt til 27. januar, den dagen de sovjetiske soldatene frigjorde de gjenlevende fra Auschwitz-Birkenau. Slik navnet tilsier er dagen også en minnedag for ofrene for holocaust i Tysklands nazistiske periode.
Bolero (andre betydninger)
Bolero kan ha flere betydninger:
Celebrant (Midgard)
Celebrant er en fiktiv elv fra J.R.R. Tolkiens Midgard. Celebrant er Sindarin for Sølverstrøm som elva heter på Vestrønt, og elva heter Kibil-nâla på Khuzdul som er dvergenes språk.
Celebrant har sitt utspring i de østre Tåkefjellene ikke så langt fra Morias utgang. Elva rant derfra og gjennom Lórien hvor den møtte elven Nimrodel, og så fløt sammen med Anduin.
Celebrant formet den nordre grensen av Celebrants mark, som Celeborn og Galadriel av Lórien hevdet at var en del av deres rike.
Castiglione di Garfagnana
Castiglione di Garfagnana er en kommune i provinsen Lucca i den italienske regionen Toscana.
Geografi
Castiglione di Garfagnana ligger i 545 meters høyde, ovenfor Serchiodalen i Garfagnana. Det høyeste punktet i kommunen ligger 1 818 moh.
Den grenser til kommunene Frassinoro (MO), Pieve Fosciana, Pievepelago (MO), Villa Collemandina og Villa Minozzo (RE)
Frazioni
Castiglione besteht omfatter 17 frazioni:
Svidd neger
Svidd neger, fra 2003, er en norsk film fra Nordland, regissert av Erik Smith-Meyer og produsert av Erling Falch fra Filmfalken a.s. Stein Elvestad, som blant annet er kjent fra Heismann Hå har skrevet manuset og musikken er laget av Trond Nedberg og Ulver og senere utgitt som albumet Svidd Neger.
Filmen er ikke kronologisk bygget opp. Den handler om en mengde personer med identitetsproblemer som er satt på spissen: Ante har afrikanske røtter, men vil være same. Samen Normann Hætta bongo Utsi Saus vil helst være nordmann. Peder vil være attraktiv machomann. Karl vil ha en sønn. Ante vil ha en far. Alle vil ha Anna.
Mottagelse
Filmen fikk varierende mottakelse, fra terningkast seks i TV2 til terningkast to i Dagbladet. Skuespilleren Erik Junge Eliassen ble nominert til Amanda som beste mannlige skuespiller for sin tolkning av Peder. Våren 2010 ble filmen plukket ut til programmet for filmfestivalen i Havanna på Cuba.
Handling
På andre siden av fjellet bor Ellen Margrethe sammen med sine to sønner Ante og Peder. Mannen hennes ble skutt under jakten for mange år siden. At det var Karl som gjorde det vet hun ingenting om. Ante tror han er same og han er den som alle liker å herse med, særlig Peder. Ante møter Anna i skogen en dag, men han stikker av og Anna blir nysgjerrig. Peder er en desperat, ekkel person, som ikke har sett en annen kvinne enn moren på mange år. Når Karl stikker av fra Anna i sinne, på grunn av at hun sier at hun har sett en svart same, og han setter seg fast i ei myr, er Peder parat. Han redder Karl og inviterer de to på besøk. Det er da han bestemmer seg; han skal ha Anna.
Etter Karl og Anna har forlatt de andre drar Anna hjem, mens Karl drar for å tenne å på huset til Ellen Margrethe, Peder og Ante, men ingen av dem omkommer. I stedet flytter de inn på gården til Karl og Anna. De to familiene blir etterhvert gode venner i det daglige arbeidet. Både Ante og Peder trakter etter Anna. Etter ett mislykket forsøk på å forføre Anna, imponerer Peder Karl med hvor sterk han er. Sammen bestemmer han og Karl, at han skal få gifte seg med Anna så fort han får tak i en prest. Peder drar i tråbåten for å finne en god prest, og den fornorskede samen Normann dukker opp. Karl har blitt syk, men Normann greier å redde han med god gammel samemagi. Anna blir betatt av samen, han lover at de skal dra til Amrikka sammen, og de har samleie med hverandre flere ganger i det skjulte.
Når Peder kommer tilbake med presten og Anna får vite at hun skal gifte seg med Peder, blir hun helt fra seg, det er jo Normann hun vil ha. Hun prøver å protestere, men det er ikke så mye hun kan gjøre. I bryllupet sørger Normann for å sette Peder ute av spill med ækte polvara, slik at han ikke får gjort Anna noe. Normann og Anna fortsetter å ha elskov med hverandre i det skjulte, men Ante oppdager dem og tar noen fotografier.
Francesco Maria del Monte
Francesco Maria del Monte ble født i Venezia i en adelig familie som inkluderte flere paver og en rekke kardinaler, og nedstammet fjernt fra det franske Bourbon-dynastiet. Han studerte jus og ble utnevnt til kardinal i 1588 av pave Sixtus V, med Santa Maria in Ara Coeli som tittelkirke. I kirkestatens tjeneste viste han seg som en dyktig diplomat. Han representerte også interessene til erkehertugen av Toscana, den tidligere kardinal Ferdinando de' Medici, i Roma, og var overbevist, men diskret pro-fransk i samtidens strid mellom franskmennene og spanjolene om innflytelse over pavedømmet.
Kardinal Francesco Maria del Monte var prefekt for konsilet i Trient fra 1606 til 1616, og hadde ambisjoner om å bli valgt til pave ved konklavet i 1621, men hans franske sympatier førte til at spanjolene gikk imot ham. I 1623 ble han valgt til dekanus for kardinalskollegiet.
Han døde i sitt palazzo i Roma, og er begravet i kirken S. Urbino.
Francois Quesnay
François Quesnay (født 4. juni 1694, død 16. desember 1774) var fransk økonom og leder for den franske fysiokratiske skole.
Biografi
Quesnay ble født i Merey, nær Paris, og var sønn av en advokat. Han begynte som kirurgisk lærling som i en alder av 16 og dro snart til Paris for å studere medisin. Etter studiene slo han seg ned i Mantes. I 1737 ble han utpekt som sekretær for det kirurgiske akademi. I 1744 avla han eksamen i medisin og ble en utpekt som en av legene til den franske kongen, Louis XV, og ble plassert i slottet i Versailles.
Quesnay var godt likt av kong Louis XV, som fikk han adlet. Som våpenskjold fikk Quesnay tre stemorsblomster (pensée på fransk, som også betyr tanke) og mottoet Propter excogitalionem mentis, fordi kongen likte å kalle ham sin tenker.
Quesnay viet seg nå til økonomiske studier. Rundt 1750 kom han i kontakt med Jean C. M. V. de Gournay (1712–1759), som også så nærmere på det økonomiske feltet, og rundt disse to menn utviklet det seg gradvis en filosofisk gruppe av økonomer som kalte seg fysiokratene.
Adam Smith ble under sitt opphold i Frankrike (1764]–1766) med hertugen av Buccleuch (som han var privatlærer for), kjent med Quesnay og hans tilhengere og de ble en stor inspirasjon for Smith i hans arbeid med boken Wealth of Nations.
Den fysiokratiske lære
Fysiokratene forsøkte å konstruere en formalisert fremstilling av økonomiske ideer. Fysiokratiet var polemisk rettet mot merkantilismens påståtte kunstighet. «Hvis bare økonomien ble frigjort fra statsreguleringer, ville det oppstå naturlig orden». Fysiokratene mente kilden til rikdom ikke lå i handelen, men i produksjonen. Men det var bare jordbrukets produksjon som skapte et økonomisk overskudd.
Fysiokratene betraktet industrien som steril fordi den ikke kunne produsere et fysisk overskudd slik jordbruket gjorde, men bare bearbeide råvarene.
Tableau Economique
François Quesnay konstruerte en makroøkonomisk modell, Tableau Economique. Modellen består av tre sektorer eller samfunnsklasser:
Quesnays modell illustrerer at de to produksjonssektorene er teknologisk avhengige av hverandre. Output (produksjonen) fra hver sektor, utgjør et nødvendig input (innsatsfaktor) i den andre. Og at allokering av input- og outputfaktorer forutsetter en kontinuerlig sirkulasjon av penger og at alle inntekter brukes fullt ut. En ev. opphopning av penger i et av leddene vil føre til ubalanse mellom sektorene og fremtre som «overproduksjonskrise» på grunn av etterspørselssvikt.
For å øke produksjonen forslo fysiokratene å omgjøre jordbruket fra ineffektive småbruk til effektive storbruk. De ønsket at staten skulle holde seg utenfor (laissez-faire) og at det skulle være fri konkurranse.
R. J. Reynolds Tobacco Company
R.J. Reynolds Tobacco Company (RJR) er et firma som har hoedkvarteret sitt i Nord-Carolina i USA og ble grunnlagt av R.J. Reynolds i 1874. Firmaet står i dag bak den nest største produksjonen av tobakk i USA.
Thurston Island
Thurston Island er en stor, isdekket øy i Antarktis, beliggende utenfor Ellsworth Land. Den er 215 kilometer lang og 90 kilometer bred, og med et areal på 15 700 km² er det den tredje største øya i Antarktis. Øya er separert fra fastlandet gjennom Peacock Sound, som er dekket av den vestre delen av Abbot isbrem. Høyeste punkt på øya er toppen av Mount Howell (750 moh.)
Øya ble oppdaget da Richard E. Byrd overfløy området 27. februar 1940. Han navnga den Thurston Peninsula til ære for W. Harris Thurston, tekstilprodusent i New York som designet det vindtette «Byrd Cloth» og finansierte antarktisekspedisjoner. Først i 1960 ble det klarlagt at det ikke dreide seg om en halvøy, men en separat øy.
Siân Phillips
Biografi
Phillips ble født i Betws i Ammanford i Wales som datteren av Sally (pikenavn Thomas), en lærer, og David Phillips, jernverksarbeider som ble politimann. Hun snakker walisisk og i det første bindet av selvbiografien Private Faces nevner hun at hun snakket kun walisisk i det meste av sin barndom og lærte seg engelsk ved å høre på radio. I en alder av elleve år opptrådte hun på BBCs walisiske radiosendinger.
Phillips har laget mange filmer og TV-programmer, men er kjent for sin rolle som Livia i BBCs utgave av Robert Graves' roman Jeg, Claudius (1976) og for mange opptredener i den opprinnelige oppsetningen av Call My Bluff. Hun spilte også mot Peter O'Toole og Richard Burton i Becket (1964); som Ursula Mossbank i musikalfilmen Goodbye, Mr. Chips (1969), igjen mot Peter O'Toole; enda en gang mot O'Toole i Murphy's War (1971); som Emmeline Pankhurst i miniserien for fjernsyn Shoulder to Shoulder (1974); som Ann, den utro hustruen til Alec Guinness’ figur George Smiley i BBCs spiondrama Tinker, Tailor, Soldier, Spy (1979), og Smiley's People (1982), etter John le Carrés romaner med samme titler; i Nijinsky (1980); og som dronning Cassiopeia i Clash of the Titans (1981). En annen populær rolle var som prestemoderen Gaius Helen Mohiam i David Lynchs Dune (1984). Hennes nyeste film er The Gigolos (2006) av Richard Bracewell, hvor hun spilte Lady James.
Privatliv
Phillips giftet seg med Peter O'Toole og de fikk to døtre, Patricia and Kate (født 1961). De ble siden skilt. Hun skrev om denne stormfulle perioden av sitt liv i det andre bindet av sin selvbiografi, Public Places. Hun giftet seg senere med den britiske skuespilleren Robin Sachs, som hun ble skilt fra i 1991.
Hun har i lang til vært støttespiller for Bird College of Dance, Music & Theatre Performance, som ligger i Sidcup i Kent.
Utmerkelser
Phillips ble i nyttårslisten for 2016 forfremmet til kommandørdame av Order of the British Empire. Hun ble dermed opphøyd i ridderstanden og fikk rett til å føre tittelen dame foran sitt navn.
Kevin Seeldraeyers
Kevin Seeldraeyers (født 12. september 1986 i Boom, Antwerpen) er en profesjonell belgisk landeveissyklist. Han syklet for det belgiske laget Quick Step fra 2007 til 2011. I 2012- og 2013-sesongen syklet han for Astana.
Han vant i 2009 ungdomskonkurransen i Paris-Nice og i Giro d'Italia.
Waldenøya
Waldenøya er ei øy som utgjør en del øygruppen Sjuøyane lengst nord på Svalbard. Øya ligger 13 km vest for Nelsonøya og Parryøya og 12 km nord for Kapp Rubin på Nordaustlandet. Den er en del av Nordaust-Svalbard naturreservat.
Arealet av øya er omkring 0,5 km².
Bro (Uppland)
Bro er et tettsted i Upplands-Bro kommune i Stockholms län i landskapet Uppland i Sverige. I 2010 hadde tettstedet 7 050 innbyggere.
Mudanjiang (Heilongjiang)
Mudanjiang (kinesisk: 牡丹江; pinyin: Mǔdānjiāng; Wade-Giles: Mǔ-tān-chiāng) er en by på prefekturnivå i provinsen Heilongjiang i det nordøstlige Kina. Befolkningen innen bygrensene anslås (31. desember 2001, offisielt overslag) til 666 000, men hele prefekturet har 2,7 millioner innbyggere.
Byprefekturet har stor handel med Russland, som det grenser til i øst. Vladivostok er ikke langt unna.
Mudanjiang var hovedstad i den tidligere provinsen Sungkiang.
Byen er et kommunikasjonsknutepunkt. Den ligger bare 160 km fra Vladivostok, det østlige Russlands viktigste by.
Jingposjøen er en attraksjon i byprefekturet. Den er kjent for sine ruglete kalkklipper, sine ferskvannskoraller, turkise vann og 40 fiskeslag.
Administrative enheter
Mudanjiang byprefektur har jurisdiksjon over 4 distrikter (区 qū), 4 byfylker (市 shì) og 2 fylker (县 xiàn).
Samferdsel
Kinas riksvei 201 fører gjennom området. Den begynner i Hegang i provinsen Heilongjiang og fører via blant annet Mudanjiang og Dandong sør til Liaodonghalvøya til Lüshunkou/Dalian.
Kinas riksvei 301 fører gjennom området. Den går fra Suifenhe i Heilongjiang via blant annet Mudanjiang, Harbin og Qiqihar til Manzhouli i Indre Mongolia.
Clark Terry
Clark «Mumbles» Terry (født 14. desember 1920 i St. Louis, død 21. februar 2015 i Pine Bluff) var en amerikansk jazzmusiker (trompet og flygelhorn), kjent fra en rekke innspillinger.
Etter å ha tjenestegjort i US Navy (1942–45) spilte han med Charles Barnet (1947) og Count Basie (1948–51). Hans berømmelse steg som medvirkende i Duke Ellingtons orkester (1951–59), og han ble (med Miles Davis) en av de tidligste jazzutøvere på flygelhorn (1958). Terry spilte så i NBCs fjernsynsorkester under Doc Severinsen (1959–71) der han utviklet sin særegne mumlende scatteknikk. Han besøkte Paris med Quincy Jones (1959–60).
Med Oscar Petersons trio og Bob Brookmeyer kvintett ga han ut flere bestselgere i 1966. Samme året var han og Dexter Gordon trekkplaster på Kongsberg Jazzfestival, men begge meldte avbud en uke før. Han var på Moldejazz i 1971 med Jaki Byard på piano, Niels-Henning Ørsted Pedersen på bass og nordmannen Espen Rud på trommer. I 1973 var han tilbake i Molde med Clark Terry Big Band (amerikanske musikere). Ellers var han instruktør og utøver i det norske Bodega Band i Trondheim og gjorde opptak med de i 1978. Andre skandinaver han samarbeidet med var Arne Domnérus, Mads Vinding og Lennart Åberg. I 1985 reiste han rett fra cruisejazz på SS «Norway» til konsert på Oslo Jazzhus. Han meldte avbud til Moldejazz i 1988 men rakk Oslo Jazzfestival uka efter. Atter var han ved Oslo Jazzfestival med egen kvintett i 1992. I 1996 gjestet han Sandvika med kvintett. I 1999 rakk han Molde Jazzfestival med påfølgende visitt ved Oslo Jazzfestival på Cosmopolite. Fra 2000 ledet han sin egen «Clark Terry Jazz Festival» ved University of New Hampshire.
Komposittmateriale
Komposittmaterialer eller kompositter (etter engelsk composite, til latin compositus, perfektum partisipp av componere) er en samlebetegnelse for faste blandingsmaterialer der man utnytter de gode egenskapene til hver av bestanddelene, som styrke, slitasjemotstand, stivhet, seighet, enn grunnmaterialene hver for seg. I dagligtale viser man gjerne til avanserte fiberkompositter.
Historie
De eldste komposittmaterialene ble laget av halm og leire kombinert for å danne murstein for konstruksjon av bygninger. Kvistflettverk og mørtel er et av de eldste komposittmaterialene, over 6000 år gammelt. Oldtidens Egypt var blant de første sivilisasjoner til å blande ulike byggematerialer da de blandet siv i leiren som armering i konstruksjonen av hus. Framstilling av murstein i oldtiden ble dokumentert av egyptiske gravmalerier.
I dag har denne materialgruppen utviklet seg til å bestå av svært avanserte materialer som mest brukes i produkter der lav vekt er viktig. I dag har denne materialgruppen utviklet seg til å bestå av svært avanserte materialer som mest brukes i produkter der lav vekt er viktig. Betong er også et komposittmateriale, og brukes mer enn noe annet syntetisk materiale i verden. Fra 2006 ble det laget rundt 7,5 milliarder kubikkmeter betong hvert år.
Anvendelse
Produkter der det er vanlig å bruke kompositter er:
Sportsutstyr, tannfylling, trykktanker, rør, båter, skuddsikker vest, hjelm, flydeler og vindturbinblader.
Sonny Boy
«Sonny Boy» er en amerikansk sang, skrevet av Ray Henderson, Bud De Sylva og Lew Brown. Denne hypersentimentale tårepersen var med i talefilmen The Singing Fool fra 1928, hvor den ble fremført av Al Jolson. Jolson spilte den også inn på plate. Hans innspilling fra 1928 ble en hit og millionselger.
Sangeren Eddie Fisher ble alltid kalt «Sonny Boy» av sin familie på grunn av sangens popularitet. Den ble spilt inn på plate samme år som Fishers fødsel. I sin selvbiografi skriver han at til og med etter at han ble gift med Elizabeth Taylor i 1959, tjente $ 40 000 i uka, opptrådte i Las Vegas, tilbrakte tiden med Frank Sinatra og Rocky Marciano og hadde sanger på toppen av listene, kalte hans familie ham fortsatt «Sonny Boy».
Arild Andresen, piano med gitar og bass spilte den inn i Oslo 11. mars 1955 som første melodi i medleyen «Klaver-Cocktail Nr. 4» sammen med «Top Hat» og «Ain't Misbehavin'». Medleyen ble utgitt på 78-platen His Master's voice A.L. 3514.
Norsk versjon
H. Herberth har skrevet en norsk tekst. Den norske tittelen er også «Sonny Boy».
Listeplassering
Jolsons versjon lå som nummer én i tolv uker på den amerikanske listen.
Anamarija Lampič
Anamarija Lampič (født 17. juni 1995 i Ljubljana) er en slovensk skiskytter og tidligere langrennsløper som representerer TSK Triglav Kranj.